Document ID: 31983D0494

*****
KOMMISSIONENS BESLUTNING
af 27. september 1983
om veterinaerpolitimaessige bestemmelser og udstedelse af sundhedscertifikat for indfoersel af kvaeg og svin fra Canada
(83/494/EOEF)
KOMMISSIONEN FOR DE EUROPAEISKE
FAELLESSKABER HAR -
under henvisning til traktaten om oprettelse af Det europaeiske oekonomiske Faellesskab,
under henvisning til Raadets direktiv 72/462/EOEF af 12. december 1972 om sundhedsmaessige og veterinaerpolitimaessige problemer i forbindelse med indfoersel af kvaeg og svin samt fersk koed fra tredjelande (1), senest aendret ved direktiv 83/91/EOEF(2), saerlig artikel 8, og
ud fra foelgende betragtninger:
Det er under et besoeg aflagt af en veterinaermission fra Faellesskabet blevet konstateret, at sundhedstilstanden blandt husdyr i Canada overvaages noeje af velstrukturerede og velorganiserede veterinaertjenester, som kan stille tilstraekkelige garantier, naar det gaelder sygdomme, der kan overfoeres ved indfoersel af kvaeg og svin;
Canadas veterinaermyndigheder har desuden bekraeftet, at Canada har vaeret fri for kvaegpest, mund- og klovesyge, oksens ondartede lungesyge, bluetongue, afrikanisk svinepest, klassisk svinepest, smitsom lammelse hos svin (Teschenersyge), smitsomt blaereudslet og vesikulaer exanthem hos svin i mindst 12 maaneder, at Canada har vaeret fri for smitsom vesikulaer stomatitis i de sidste 6 maaneder, og at der ikke er blevet vaccineret mod disse sygdomme i dette tidsrum;
de ansvarlige veterinaermyndigheder i Canada har forpligtet sig til inden 24 timer pr. telex eller ved telegram at underrette Kommissionen for De europaeiske Faellesskaber og medlemsstaterne, saafremt der konstateres tilfaelde af disse sygdomme eller traeffes beslutning om vaccination mod dem, og inden for en rimelig periode, hvis der agtes gennemfoert aendringer i det canadiske program for udryddelse af tuberkulose, det canadiske program for udryddelse af brucellose eller de canadiske regler for indfoersel af kvaeg og svin eller saed og befrugtede aeg af kvaeg og svin;
de ansvarlige myndigheder i Canada har paataget sig at foere officel kontrol med udstedelsen af certifikater i forbindelse med denne beslutning om indfoersel af kvaeg og svin til Det europaeiske oekonomiske Faellesskab fra Canada og at drage omsorg for, at alle relevante attester og erklaeringer opbevares officielt i mindst 12 maaneder efter, at dyrene er afsendt;
de veterinaerpolitimaessige bestemmelser og udstedelsen af sundhedscertifikater boer tilpasses til sundhedssituationen i det paagaeldende tredjeland; da bluetongue har en epizootisk karakter, kan der traeffes yderligere foranstaltninger af medlemsstaterne;
naar der kraeves, er det noedvendigt at soerge for, at der ved hjaelp af en skriftelig tilladelse er truffet de fornoedne foranstaltninger, saa karantaenen kan foregaa korrekt, idet der isaer tages hensyn til de udpegede karantaenestationers kapacitet; dette dokument boer udstedes, hvis disse betingelser er opfyldt, og det kan ogsaa kraeves, at dyrene under karantaeneophold og transport kun kommer i kontakt med dyr med lignende sundhedsstatus;
de i denne beslutning fastsatte foranstaltninger er i overensstemmelse med udtalelse fra Den staaende Veterinaerkomité -
VEDTAGET FOELGENDE BESLUTNING:
Artikel 1
1. Medlemsstaterne giver tilladelse til indfoersel af foelgende husdyr fra Canada:
a) avls- eller brugskvaeg, der opfylder garantierne i det i bilag A gengivne sundhedscertifikat, som sammen med et autorisationsdokument skal ledsage forsendelsen. Tilladelsen kan imidlertid begraenses til bestemte dele af aaret og/eller til dyr, som ikke er draegtige;
b) avlssvin, der opfylder garantierne i det i bilag B gengivne sundhedscertifikat, som sammen med et autorisationsdokument skal ledsage forsendelsen;
c) i de i litra a) og b) omhandlede autorisationsdokumenter kan der stilles krav om, at dyr i karantaene og under transport kun maa komme i beroering med dyr af tilsvarende sundhedsstatus.
2. Medlemsstaterne giver ikke tilladelse til indfoersel af andre typer kvaeg og svin end de i stk. 1 angivne.
3. a) Dersom de proever, der udfoeres paa den i bilag A. V.10 og bilag B.V.10 omtalte karantaenestation forud for indladningen ikke kun giver negative resultater, skal de positive reagenter fjernes. Inden der gives tilladelse til indfoersel af et eller flere af de oeverige dyr fra karantaenestationen, skal modtagermedlemsstaten og de canadiske veterinaere myndigheder sikre, at disse dyr stadig opfylder de i stk. 1 omtalte sundhedsgarantier.
b) Dersom mere end én medlemstat samtidigt benytter karantaenestationen, skal de i litra a) omtalte foranstaltninger samordnes af de paagaeldende medlemsstater i samarbejde med de canadiske veterinaere myndigheder.
c) Medlemsstaterne sender Kommissionen en rapport om alvorlige tilfaelde, der maatte forekomme under karantaenen, sammen med en redegoerelse for de foranstaltninger, som er blevet truffet.
Artikel 2
1. Naar sundhedskontrollen (kontrol ved indfoerslen) er blevet foretaget ved en medlemsstats graenseovergangssted i overensstemmelse med artikel 12 i direktiv 72/462/EOEF, og dyrenes indfoersel er blevet godkendt ved paategning af det sundhedscertifikat, som ledsager hvert parti kvaeg eller svin, kan de isoleres paa et af bestemmelsesmedlemsstaten angivet sted i et af denne fastsat tidrum og afhaengigt af deres art efter medlemsstatens skoen underkastes en eller flere af de i bilag C beskrevne proever. Saafremt disse ikke giver negative resultater, kan der foretages mere specifikke proever.
2. Bestemmelsesmedlemsstaten traeffer de noedvendige forholdsregler for at hindre smitte af landets egne besaetninger.
Artikel 3
1. Som undtagelse fra artikel 1, stk. 1, litra a), kan medlemsstaterne, naar det drejer sig om tyre, der direkte skal indsaettes paa en tyrestation, se bort fra bestemmelserne i bilag A.V.5, (iii), andet led. I saa fald skal tyrene efter indfoersel anbringes isoleret i mindst ni maaneder. I loebet af denne periode skal de med fire maaneders mellemrum gennemgaa to agar-gel-immunodiffussionsproever for enzootisk kvaegleukose i overensstemmelse med bestemmelserne i bilag C; den anden proeve udfoeres ved afslutningen af isolationsperioden, naar dyrene er mindst atten maaneder gamle.
2. a) Som undtagelse fra artikel 1, stk. 1, litra a), kan medlemsstaterne, naar det drejer sig om tyre og ikke-draegtige hundyr, se bort fra bestemmelserne i bilag A.V.5, (iii) andet led. I saa fald skal dyrene vaere mindst atten maaneder gamle paa det i bilag A.V.13, omhandlede indladningstidspunkt, og hundyr maa ikke vaere draegtige, naar de anbringes i den i bilag A.V.6, omhandlede isolation, eller paa indladningstidspunktet. b) Medlemsstater, der benytter sig af denne undtagelsesbestemmelse, skal ved indfoersel anbringe dyrene isoleret og to og fire maander efter indfoersel lade dem gennemgaa en agar-gel-immunodiffusionsproeve for enzootisk kvaegleukose i overensstemmelse med bestemmelserne i bilag C. Dyr, der reagerer positivt paa denne proeve, skal slagtes eller genudfoeres.
c) Medlemsstaterne skal sikre, at dyr, der indfoeres i henhold til denne undtagelsesbestemmelse, kan spores i to aar efter indfoersel; i loebet af denne tid skal de gennemgaa yderligere agar-gel-immunodiffusionsproever for enzootisk kvaegleukose i overensstemmelse med bestemmelserne i bilag C.
d) Medlemsstaterne indsender senest den 31. december 1985 en rapport til Kommissionen om de dyr, der er indfoert i henhold til denne undtagelsesbestemmelse.
Artikel 4
Denne beslutning finder anvendelse senest fra den 1. juli 1984.
Artikel 5
Denne beslutning er rettet til medlemsstaterne.
Udfaerdiget i Bruxelles, den 27. september 1983.

Labels: 3
18
6